Nakon kratke i teške bolesti umrla novinarka Tatjana Krajač

Cijenjena reporterka i dnevna urednica informativnog programa Nove TV Tatjana Krajač preminula je u 40. godini života nakon kratke i teške bolesti

<p>Nakon kratke i teške bolesti, u 40. godini života preminula je cijenjena reporterka i dnevna urednica informativnog programa Nove TV, <strong>Tatjana Krajač, javlja <a href="https://dnevnik.hr/vijesti/hrvatska/preminula-je-urednica-i-reporterka-informativnog-programa-nove-tv-tatjana-krajac---519301.html" rel="nofollow" target="_blank">Dnevnik. hr</a></strong></p><p>Tatjana je rođena 28. ožujka 1979. Tijekom studija na Fakultetu političkih znanosti, počinje raditi na Radio Studentu gdje ju je privuklo političko novinarstvo u kojem je provela polovicu svog života. <strong>Novinarsku karijeru od 1999. godine gradi na Plavom radiju</strong>, gdje je osim dnevnog novinarstva sudjelovala u kreiranju tjedne emisije Rikverc i dnevnog pregleda tiska – Skener.</p><p><strong>Dio tima Nove TV postala je 2003.,</strong> a tijekom 15 godina rada u informativnom programu specijalizirala se za praćenje unutarnje politike: rada Vlade, Sabora, predsjednika i političkih stranaka<strong>. Sudjelovala je u uređivanju Dnevnika</strong> te mnogim važnim projektima Nove TV. Od 2000. godine, odradila je sve predsjedničke, parlamentarne, europske i lokalne izbore, a kao jedini novinar iz Hrvatske pratila je dio američke predsjedničke utrke te prvu predsjedničku debatu Obame i McCaina u Denveru.</p><p>Kao reporter, <strong>pratila je hrvatski put u Europsku uniju od vremena prije pregovora pa do punopravnog članstva,</strong> a o putu prema Europi izvještavala i u Hrvatskoj i usporedno u europskom parlamentu i parlamentima drugih zemalja članica. 2017. godine sudjelovala je u kreiranju uspješne rubrike Dnevnika Nove TV (NE)FORMALNO koju je uređivala i vodila zajedno s kolegom Mislavom Bagom.</p><h2 data-bind="html:Lead" itemprop="articleSection">Premijer uputio sućut obitelji</h2><p>Premijer Andrej Plenković uputio je u nedjelju sućut obitelji Tatjane Krajač.</p><p>- U povodu preranoga odlaska naše cijenjene novinarke, gospođe Tatjane Krajač, primite u ime Vlade i moje osobno, izraze iskrene sućuti i poštovanja. Predana političkome novinarstvu, od rada na Plavom radiju, svoj je novinarski pečat dala kao reporterka i dnevna urednica informativnog programa Nove TV usredotočivši se na praćenje unutarnje politike, rada državnih institucija i političkih stranaka. Hrvatska će je pamtiti po vrsnim profesionalnim izvješćima iz hrvatskoga političkog života, kojima je dala značajan doprinos radijskom i televizijskom novinarstvu - stoji u premijerovoj sućuti. </p>